paragraph_text: Proučavao je kršćanske religijske zajednice kroz povijest, te naglašava da se one ne razlikuju samo po svojem socijalnom ustroju, nego i u svojoj religioznoj orijentiranosti. Kao i Weber, bavi se razlikama između crkve i sekte, a najznačajnije djelo mu je Socijalna učenja kršćanske crkve. Sektu smatra slobodnim udruženjem " strogih i svjesnih kršćana, koji se sastaju kao uistinu ovorođeni, napuštaju svijet i ograničavaju se na manje krugove".Knoblauch, H. Sociologija religije, Demetra, 2004. Zagreb Cilj je sekte pripremanje puta nadolazećem kreljevstvu Božjem. Troeltsch uvodi i treći društveni oblik religije kojeg naziva mistika, a koju označava kao prolazne i osobne gupe. Te zajednice karakterizira individualizam koji se pokazuje u pounutarnjenju i stvaranju izravnog odnosa s idejnim svijetom koji postaje čisto osobni duhovni posjed i koji je utemeljen u kultu i nauku. Howard Becker za taj Troeltschov oblik odabire danas poznatiji i prihvaćeniji naziv - kult.